kardosdrur/scandi-wiki huggingface dataset:
He Pingping

He Pingping (13. juli 1988 – 13. marts 2010) var ifølge Guinness Rekordbog verdens mindste mand, der var i stand til at gå.

Han målte 73 cm i højden og havde to søstre begge med normal vækst. Ifølge hans far, He Yun, var He Pingping så lille ved fødslen, at han passede i håndfladen af en voksen mand. Det blev derefter klart, at det var et barn der ville vokse meget langsomt.

I marts 2010, blev det meddelt, at han blev indlagt på et hospital i Rom, Italien, og han døde lørdag den 13. marts af hjertekomplikationer.

Referencer 

Personer fra Kina
Verdensrekordindehavere
Ferslev (Frederikssund Kommune)

Ferslev er en landsby i Nordsjælland med . Ferslev er beliggende på Hornsherred fem kilometer vest for Skibby og 18 kilometer sydvest for Frederikssund. Byen ligger i Frederikssund Kommune og tilhører Region Hovedstaden. I Ferslev findes Ferslev Skole.

Landsbyen er beliggende i Ferslev Sogn og Ferslev Kirke ligger i bebyggelsen. Før kommunalreformen i 2007 var Ferslev beliggende i Skibby Kommune.

Kilder 

Byer i Frederikssund Kommune
Filmorientering

Filmorientering var et dansk filmmagasin, der blev vist på DR i perioden 1955-1971.

Programmets vært var magister Bjørn Rasmussen, der præsenterede nye film "med høj cigarføring, lune og autoritet".

Se også 
 Bogart
 DR2 Premiere
 Filmkanylen
 Filmland
 Filmredaktionen
 Filmselskabet
 Film:syn
 I Biffen
 Marilyn

Eksterne henvisninger

Fodnoter 

Tv-programmer om film
DR-programmer
Journalistik
Victor Sjöström

Victor Sjöström (født 20. september 1879 i Silbodal, Värmlands län, død 3. januar 1960 i Stockholm) var en svensk filminstruktør og skuespiller som bidrog til en international anerkendelse for svensk filmindustri i 1910'erne og dele af 1920'erne. Han arbejdede for Charles Magnusson og AB Svensk Biograftheater (senere Svensk Filmindustri – SF) frem til 1923. Han flyttede derefter til USA, 44 år gammel, for at arbejde som filminstruktør. I 1930 kom han tilbage til Sverige efter syv år i Hollywood. Han fungerede mest som skuespiller frem til sin død, med undtagelse af nogle reninstruerede film. 

Sjöström kom til filmen i 1912, og stod sammen med Mauritz Stiller for en første guldalder i svensk film. Allerede Ingeborg Holm (1913) viste Sjöströms store talent, og Terje Vigen (1917) efter Henrik Ibsen, og Tösen från Stormyrtorpet (1917) efter Selma Lagerlöf, blev gennembrudsfilm hjemme og internationalt. Disse blev fulgt af flere meget betydelige og internationalt bemærkede film, som Berg-Ejvind och hans hustru (1917), Ingmarssönerna (Ingmarsønnerne, 1919) og Körkarlen (Køresvenden, 1920). Her viste Sjöström sig både som en af sin tids fineste filmfortællere og som en både kraftfuld og subtil skuespiller. Med sin nøje afstemte realisme og gribende portrætter af mennesker som livet har ramt hårdt, bragte Sjöström svensk film ind i første række internationalt. 

Han kom imidlertid i konflikt med Svensk Filmindustri, og rejste til Hollywood og lavede bl.a. He Who Gets Slapped (Han som får lussingerne, 1924), The Scarlet Letter (1926) og The Wind (Stormen, 1928). 

Tilbage i Sverige virkede han som skuespiller. Som produktionsansvarlig i Svensk Filmindustri i 1940'erne hjalp han Ingmar Bergman frem. Hans sidste filmindsats blev den mesterlig udførte hovedrolle i Bergmans Smultronstället (Ved vejs ende, 1957).

Victor Sjöström var gift med skuespillerinderne Lili Beck 1914–1916 og Edith Erastoff 1922-1945.

Eksterne henvisninger 

 
 

Skuespillere fra Sverige
Filminstruktører fra Sverige

Svenskere i 1800-tallet
Svenskere i 1900-tallet
Filmredaktionen

Filmredaktionen var et dansk filmmagasin, der blev vist på DR i perioden 1972-1980.

Programmets vært var I.C. Lauritzen, der præsenterede biografaktuelle film.

Se også 
 Bogart
 DR2 Premiere
 Filmkanylen
 Filmland
 Filmorientering
 Filmselskabet
 Film:syn
 I Biffen
 Marilyn

Eksterne henvisninger 
 

DR-programmer
Tv-programmer om film
Gerlev (Frederikssund Kommune)

Gerlev (ældre stavning: Gjerlev) er en mindre by i Nordsjælland med , beliggende på Hornsherred fem kilometer syd for Jægerspris og seks kilometer sydvest for Frederikssund. Byen ligger i Frederikssund Kommune og tilhører Region Hovedstaden.

Gerlev er beliggende i Gerlev Sogn med Gerlev Kirke i bebyggelsen.

Historie 
I Gerlev har ligget en gammel hovedgård. 1361-62 nævnes Mogens Pedersen til Gyerthelef, 1417-35 Peder Truelsen i Gerløfuæ. Sidstnævnte år skrev også væbneren Barvid Pedersen sig in Gerleff. Senere beboedes gården mindst fra 1455-77 af Peder Jensen af slægten Jernskæg, men 1473 forekommer desuden en Mattes Person i Gerlev, hvis våben var en enhjørning. Desuden nævnes 1483 Lars Bille og 1484-86 Herluf Pedersen i Gerlev.

Før kommunalreformen i 2007 var Gerlev beliggende i Jægerspris Kommune, Frederiksborg Amt.

Kilder 

Byer i Frederikssund Kommune
Filmland

Filmland var et dansk filmmagasin, der blev vist på DR i perioden 2003-2004.

Programmets vært var Søren Høy, der anmeldte og præsenterede klip fra biografaktuelle film.

DR's P1 har en radioudsendelse med samme navn, der bliver varetaget af Per Juul Carlsen.

Se også 
 Bogart
 DR2 Premiere
 Filmkanylen
 Filmorientering
 Filmredaktionen
 Filmselskabet
 Film:syn
 I Biffen
 Marilyn

Eksterne henvisninger

Fodnoter 

DR-programmer
Tv-programmer om film
Græse

Græse er en lille landsby i Nordsjælland med . Græse ligger 2 km øst for Græse Bakkeby og fem km nordøst for Frederikssund. Landsbyen ligger i Frederikssund Kommune i Græse Sogn. Græse Kirke ligger i landsbyen.

Kilder 

Lokaliteter i Frederikssund Kommune
Græse Bakkeby

Græse Bakkeby er en satellitby til Frederikssund i Nordsjælland med . Den tilhører Region Hovedstaden og ligger i Frederikssund Kommune tre kilometer nord for Frederikssunds centrum.

Græse Bakkeby er beliggende i Græse Sogn og Græse Bakkebyskolen ligger i byen. Navnet stammer fra Græse, en by der ligger ca. 400 meter væk fra Græse bakkeby, og så ligger Græse Bakkeby på en bakke.

Kilder 

Byer i Frederikssund Kommune
Roy Harris

Le "Roy" Ellsworth Harris (født 12. februar 1898 i Lincoln county, Oklahoma, død 1. oktober 1979 i Santa Monica, Californien) var en amerikansk komponist.

Han var af skotsk/irsk slægt og voksede op i en musikalsk familie, og begyndte at komponere tidligt.

Hans store højdepunkt var premieren på hans 3. symfoni, uropført af dirigenten Sergei Koussevitsky i 1939.

Symfonien blev betegnet som den første symfoni i amerikansk stil, og er den mest spillede amerikanske symfoni, sammen med hans elev William Schumans 3. symfoni , og hans kollega Aaron Coplands 3. symfoni.

Harris skrev 18 symfonier i alt, herunder A Folksong Symphony (nr. 4.)

Harris var meget optaget af emnet omkring præsident Abraham Lincoln og skrev bl.a. orkesterværket Abraham Lincoln Walks At Midnight , og 6. symfoni The Gettysburg Address.

Udvalgte værker 

 Symfoni nr. 1 "1933" (1933) - for orkester
 Symfoni nr. 2 (1934) - for orkester
 Symfoni nr. 3 (1938, Rev. 1939) - for orkester
 Symfoni nr. 4 "Folksang Symfoni" (1942) - for kor og orkester
 Symfoni nr. 5 (1940-1942) - for orkester
 Symfoni nr. 6 "Gettysborg Addressen" (1944) - for orkester
 Symfoni nr. 7 (1952, Rev. 1955) - for orkester
 Symfoni nr. 8 "San Francisco" (1961-1962) - for klaver og orkester
 Symfoni nr. 9 "Polytonalitet" (1962) - for orkester
 Symfoni nr. 10 "Abraham Lincoln Symfoni" (1967) - for højttaler, kor, messingblæsere, slagtøj og 2 klaverer (revideret version tilført orkester)
 Symfoni nr. 11 (1967) - for orkester
 Symfoni nr. 12 "Fader Marquette" (1969) - for tenor, højttaler og orkester
 Symfoni nr. 13 "To hundrede års Symfoni" (1976) (nummereret af Harris som nr. 14 ) - for højttalere, solister, kor og orkester
 Symfoni "Vores arv" (1920'erne) - for orkester
 Symfoni (1955) - for korstemme uden orkester
 Symfoni "Punkt" (1952) - for militærband
 "Amerikansk Symfoni" (19?) - for jazzband
 "Walt Whitman Symfoni" (1955-1958) - for baryton, kor og orkester
 "Når Johnny kommer marcherende hjem" (1935) - for orkester
 "Abraham Lincoln spadsere ved midnat" (1953) - for orkester
 Koncert (1947) - for 2 klaverer
 "Kentucky forår" (1949) - for orkester
 Koncert (1968) - for forstærket klaver, messingblæsere og slagtøj

Komponister fra USA
Joly Braga Santos

José Manuel Joly Braga Santos (født 14. maj 1924 i Lissabon, Portugal – død 18. juli 1988) var Portugals mest kendte komponist. Han er mest kendt for sine 6 symfonier, de 4 første skrevet i 1945, fik ikke synderlig succes. Han begyndte herefter at studere direktion i Oporto, og skrev først den 5. og 6. symfoni, 20 år efter. Den 6. symfoni er en koralsymfoni.

Udvalge værker 
 Symfoni nr. 1 "Til heltene og martyrerne fra sidste verdenskrig" (1947) - for orkester
 Symfoni nr. 2 (1948) - for orkester
 Symfoni nr. 3 "Til Luis de Freitas Branco" (1949) - for orkester
 Symfoni nr. 4 "Til den portugisiske musikalske ungdom" (1950) - for kor og orkester
 Symfoni nr. 5 "Magt til Portugal" (1966) - for orkester
 Symfoni nr. 6 “Til min datter Maria da Piedade” (1972) - for sopran, kor og orkester
 3 Symfoniske overturer (1946, 1947, 1954) - for Trompet, slagtøj og strygerorkester 
 Sinfonietta (1963) - for strygerorkester
 "Nocturne" (1947) - for strygerorkester
 Bratschkoncert (1960) - for bratsch og orkester
 Requiem (1964) - for sangsolister, kor og orkester
 Klaverkoncert (1973) - for klaver og orkester
 Cellokoncert (1987) - for cello og orkester
 "Variationer"'' (1951) - for trompet, slagtøj og strygerorkester
 3 Symfoniske skitser (1962) - for cembalo og orkester
 2 Symfoniske overturer (1946, 1947) . for trompet, slagtøj og strygerorkester
 2 Strygekvartetter (1945, 1957)
 2 Divertimentoer (1960, 1978) - for trompet, slagtøj og strygerorkester

Kilde
  Om Joly Braga Santos på musicweb-international.com 

Komponister fra Portugal
Personer fra Lissabon
Robert Ward

Robert Eugene Ward (13. september 1917 i Cleveland, USA – 2. april 2013 i Durham, North Carolina) var en amerikansk komponist. Ward studerede komposition hos Howard Hanson. Han skrev den mest funktionelle amerikanske opera efter Arthur Millers skuespil The Crucible som vandt ham Pulitzer prisen. han skrev bl.a. også 7 symfonier og mange orkesterværker, som ikke vandt ham synderlig anerkendelse.

Udvalgte værker 

 Symfoni nr. 1 (1941-1942) - for orkester
 Symfoni nr. 2 (1947) - for orkester
 Symfoni nr. 3 (1950) - for orkester
 Symfoni nr. 4 (1958) - for orkester
 Symfoni nr. 5 "Kantikler af Amerika: en salme om livet" (1976) - for sopran, baryton, fortæller, blandet kor og orkester 
 Symfoni nr. 6 (1988-1989) - for orkester
 Symfoni nr. 7 (2000) - for orkester
 Klaverkoncert (1968) - for klaver og orkester
 "Damen fra Colorado" (1964, Rev. 1993) - opera
 "Abelard og Heloise" (1981) - opera

Kilde 
 Om Robert Ward 
  Om Robert Ward på www.musicweb-international.com 

Komponister fra USA
Personer fra Ohio
Alldeutscher Verband

Alldeutscher Verband (Det alltyske forbund) var en tysk organisation, som forsøgte at fremme pangermanisme og imperialisme. Organisationen blev dannet i 1891 i protest over Helgoland–Zanzibar-traktaten, som betød at Helgoland kom på tyske hænder på bekostning af, at Tyskland opgav alle krav i relation til Zanzibar. Ernst Hasse var dets første leder, og blev efterfulgt af Heinrich Class i 1908. Alldeutscher Verband blev opløst i 1939.

Målet med Alldeutscher Verband var at protestere mod regerings beslutning, som de mente kunne svække det Tyske kejserrige. Et stærkt element af dets ideologi var socialdarwinisme. Organisationen ville opretholde den tyske racehygiejne og var imod forædling med såkaldte underlegne racer, så som jøder. Bevægelsen havde indflydelse på den tyske regering og bidrog til at underminere den tyske udenrigspolitiske position opnået under Bismarck. 

Alldeutscher Verband havde en enorm betydning på den tyske regering under 1. verdenskrig, da de stod i opposition til demokratisering og gik ind for en ubegrænset u-bådskrig. Modstandere af Alldeutscher Verband blev beskyldt for at være krystere og forrædere.

Tysklands historie
Howard Hanson

Howard Hanson (født 28. oktober 1896 i Wahoo, Nebraska, død 26. februar 1981 i Rochester, New York, USA) var en amerikansk komponist og dirigent, med svenske aner.

Hanson ledede Eastman School of Music i Rochester (1924 – 1964) og er mest kendt for sin 2. symfoni Romantisk (1930) som gav ham stor popularitet , især i USA.

Han var inspireret af Jean Sibelius og Edvard Grieg, og hans 1. symfoni Nordisk (1923) bærer også præg heraf. Hans 4. symfoni Requiem (1943) , vandt ham pulitzerprisen. Han skrev i alt 7 symfonier. Han skrev også korværket Sangen om Demokratiet (1957).

Hanson var også frontkæmper for at gøre amerikansk klassisk musik mere synligt og kendt. Han dirigerede og indspillede mange symfonier og orkesterværker skrevet af sine landsmænd på pladeselskabet Mercury. Han fik opkaldt en fornem koncertsal efter sig i Rochester.

Udvalgte værker 

 Symfoni nr. 1 "Nordisk" (1922) - for orkester
 Symfoni nr. 2 "Romantisk" (1930) - for orkester
 Symfoni nr. 3 (1936-1938) - for orkester
 Symfoni nr. 4 "Requiem" (1943) - for kor og orkester
 Symfoni nr. 5 "Ofring" (1955) - for orkester
 Symfoni nr. 6 (1967) - for orkester
 Symfoni nr. 7 "Havsymfoni" (1977) - for kor og orkester
 "Klagesangen for Beowulf" (1925) - for kor
 "Suite glædelig montering" (1938) - for orkester
 Klaverkoncert (1948) - for klaver og orkester
 "Mosaik" (1957) - for orkester
 "Elegi til minde om Sergei Koussevitsky" (1956) - for orkester
 "Sangen om Demokratiet" (1957) - for kor, blæserorkester og  strygeorkester  
 "Fantasi variationer på et tema om ungdommen" (1951) - for orkester

Eksterne henvisninger 
 Om Howard Hanson 

Komponister fra USA
Personer fra Nebraska
Vincent Persichetti

Vincent Persichetti (født 6. juni 1915 i Philadelphia, død 14. august 1987 i Philadelphia, USA) var en amerikansk komponist, lærer og pianist. Persichetti underviste fra 1947 på Juilliard School, og han blev kendt for at integrere nye kompositoriske ideer i sine værker og i sin undervisning. Han har komponeret en lang række værker bl.a. ni symfonier, en klaverkoncert og orkesterværker. Hans mest kendte værk er formentlig 6. symfoni for band. Persichetti blev allerede som 16-årig udpeget som organist og korleder i Arch Street Presbyterian Church i Philadelphia, en stilling han bestred i næsten 20 år.

Udvalgte værker 

 Symfoni nr. 1 (1942) (trukket tilbage) - for orkester
 Symfoni nr. 2 (1942) (trukket tilbage) - for orkester
 Symfoni nr. 3 (1946) - for orkester
 Symfoni nr. 4 (1951) - for orkester
 Symfoni nr. 5 (1953) - for strygeorkester
 Symfoni nr. 6 (1956) - for brassband
 Symfoni nr. 7 "Liturgisk" (1958) - for orkester
 Symfoni nr. 8 (1967) - for orkester
 Symfoni nr. 9 "Symfoni: Janiculum" (1971) - for orkester
 Klaverkoncert (1964) - for klaver og orkester
 13 Serenader (1929-1963) - for mange instrumenter
 4 strygekvartetter (1939, 1944, 1959, 1972) 
 2 Kinesiske sange (1945) - for solo sang
 "Harmonium" (1951) (sangcyklus) - for solo sang

Referencer 

Komponister fra USA
Personer fra Philadelphia
Leo Sowerby

Leo Sowerby (født 1. maj 1895 i Grand Rapids, Michigan, død 7. juli 1968 i Port Clinton, Ohio, USA) var en amerikansk komponist og organist. Sowerby flyttede til Chicago i 1909, hvor han senere studerede komposition hos Percy Grainger. I 1946 vandt han Pulitzerprisen for kantaten Canticle of the Sun. I 1962 grundlagde han College of Church Musicians ved Washington National Cathedral. Han har bl.a. komponeret orgelstykker, fem symfonier og to klaverkoncerter. Han komponerede i neoklassisk stil og var kirkeorganist og korleder ved St James Episcopal Cathedral i 35 år (1927 – 1962). Han har skrevet mere end 300 sange.

Udvalgte værker 

 Symfoni Nr. 1 (1921) - for orkester
 Symfoni nr. 2 (1927) - for orkester
 Symfoni nr. 3 (1939–1940) - for orkester
 Symfoni nr. 4 (1944–1947) - for orkester
 Symfoni nr. 5 (1964) - for orkester
 2 Klaverkoncerter (1916 Rev. 1919, 1932) - for klaver og orkester
 2 Cellokoncerter (1914-1916, 1929-1934) - for cello og orkester
 Symfoni for orgel i G-dur (1930) - for solo orgel
 "10 Hymne Preludier" (udgivet separat; 1950'erne) - for solo orgel
 Sinfonia Brevis (Lille symfoni) (1965) - for solo orgel
 "Passacaglia" (1967) - for solo orgel
 "Fra nordlandet (1923) (orkestersuite) - for orkester
 "Prærien" (1929) (Symfonisk digtning) - for orkester
 "Forladt af mennesket" (1939) - kantate for kor
 "Solens kantikel" (St Frans af Assisi ) (1944) - kantate for kor

Komponister fra USA
Personer fra Michigan
Wallingford Riegger

Wallingford Constantine Riegger (29. april 1885 i Albany, Georgia – 2. april 1961 i New York) var en amerikansk komponist.

Riegger var en tyskskolet romantiker som slog over i atonalitet, og skabte en meget original stil.

Han var avantgardist i 1920'ernes New York, og deltog i eksperimenter med elektronisk musik, men holdt sig med sine egne kompositioner til de mere traditionelle instrumenter fra det klassisk e symfoniorkester. 

Han har komponeret omkring 35 orkesterværker, såsom  feks. 4 symfonier og en sinfonietta. Riegger vandt en pris for sin 3 symfoni.

Udvalgte værker 

 Symfoni nr. 1 (1944) (trukket tilbage) - for orkester
 Symfoni nr. 2 (1945) (trukket tilbage) - for orkester
 Symfoni nr. 3 (1946–1947, Rev. 1960) - for orkester
 Symfoni nr. 4 (1956) - for orkester
 Sinfonietta (1959) - for orkester
 "Musik for Orkester" (1958) - for orkester
 "Fantasi og fuga" (1930) - for orkester
 "Fuldendelse" (1939) - for orkester
 "Passacaglia og Fuga" (1942) - for orkester
 "Danse rytmer" (1954) - for orkester
 "Diktomi" (1931) - for kammerorkester
 "Romance" (1953) - for strygeorkester

Eksterne henvisninger
  om Wallingford Riegger på www.musicweb-international.com 

Komponister fra USA
Personer fra Georgia
Ned Rorem

Ned Rorem (født 15. juni 1923 i Richmond, Indiana, død 18. november 2022) var en amerikansk komponist. Rorem har skrevet hundredvis af sange, fire operaer og en del orkesterværker, bl.a. fem symfonier og klaverkoncerter. Han var neo-romantiker, men skrev ofte i en abstrakt stil som havde svært ved at finde et fokus, dog med undtagelse i orkesterværket Sunday Morning (1978). Dirigenten Leonard Bernstein uropførte hans 3. symfoni, med New York Philharmonikerne.

Udvalgte værker 

 Symfoni nr. 1 (1950) - for orkester
 Symfoni nr. 2 (1956) - for orkester
 Symfoni (Sinfonia) (1957) - for blæserorkester, pauker, slagtøj og klaver eller cembalo
 Symfoni nr. 3 (1958) - for orkester
 Strygersymfoni (1985) - for strygeorkester
 "Ørne" (1958) - for orkester
 "Søndag morgen" (1977) - for orkester
 "Luftmusik" (1974) - for orkester
 4 klaverkoncerter (1948 - trukket tilbage, 1951, 1969, 1991) - for klaver og orkester
 Violinkoncert (1984) - for violin og orkester
 Cellokoncert (2002) - for cello og orkester
 Fløjtekoncert (2002), for fløjte og orkester
 Marimbakoncert (2003) - for marimba og orkester
 Koncert for Engelskhorn (1991-1992) - for engelskhorn og orkester
 Dobbeltkoncert (1998) - for violin, cello og orkester
 "2 digte af Edith Sitwell" (1948) - for mellemhøj stemme og klaver
 Rekviem (1948)- for stemme og klaver
 "Gloria" (1970) - for to solo stemmer og klaver
 "Ariel" (1971) - for sopran, klarinet og klaver

Referencer 

Komponister fra USA
Personer fra Indiana
Masahiko Kimura

Masahiko Kimura (10. september 1917 – 18. april 1993) var en japansk judokæmper, der er efter manges mening var en af de største judokæmper nogensinde.

Referencer 

Sportsfolk fra Japan
Kampsportsudøvere
Restaurant AOC - Aarø & Co

Restaurant AOC – Aarø & Co eller blot AOC er en restaurant, beliggende i Moltkes Palæs kælder i København. Restauratør Christian Aarø Mortensen modtog 16. marts 2010 en Michelinstjerne. I 2015 modtog restauranten sin anden stjerne i madguiden. De blev fornyet i både 2016 og 2017.

Stedet åbnede i 2004 under navnet Prémisse, og skiftede i 2009 til det nuværende.

Referencer

Eksterne henvisninger 

 Hjemmeside
 Michelin: Årets Overraskelse

AOC - Årø & Co, Restaurant
Indre By (København)
Danske restauranter med Michelin-stjerne
Danske virksomheder etableret i 2004
Aleksandr Karelin

Aleksandr Aleksandrovitj Karelin, (, ; født 19. september 1967 i Novosibirsk, Sovjetunionen) er en tidligere russisk bryder. Karelin vandt ni VM guld og tre olympiske guldmedaljer i sværvægtsklasse, og var ubesejret i den internationale konkurrence i perioden. 1987-2000, de sidste seks år tabte han ikke et enkelt point. Han tabte hans sidste kamp i Sommer-OL 2000 til amerikaneren Rulon Gardner. 

Karelins overlegenhed gjorde at han fik øgenavne som "det russiske eksperiment" og "løftekranen fra Sibirien". Karelin anses for at være en af de bedste brydere gennem alle tider.

Han vandt guldmedaljer i 1988, 1992 og 1996 Olympiske Lege.

Efter karrieren som bryder har han repræsenteret partiet Forenede Rusland i den russiske statsduma.

Eksterne henvisninger 

 

Brydere fra Rusland
Personer fra Novosibirsk
Olympiske mestre fra Sovjetunionen
Olympiske mestre fra Rusland
Fjodor Jemeljanenko

Fjodor Vladimirovitj Jemeljanenko (, ; født 28. september 1976 i Rubezjnoje, Lugansk oblast, Ukrainske SSR, Sovjetunionen) er en russisk sværvægter Mixed Martial Arts (MMA) kæmper.
Han var verdensmester i sambobrydning fra 2002 til 2007.

Han bruger sangen "Enae Volare Mezzo" af det franske musikprojekt Era som temasang.

Referencer

Eksterne henvisninger 

Kampsportsudøvere
MMA-udøvere fra Rusland
Personer fra Luhansk oblast
Grontmij

Grontmij er Europas tredjestørste rådgivende ingeniørvirksomhed, med tæt på 9.000 medarbejdere, og næsten 300 kontorer på globalt plan. Koncernens samlede omsætning er på 922 mio. euro i 2010. Koncernen eksporterer en bred vifte af rådgivningsydelser og udfører mange internationale projekter.

Grontmij rådgiver inden for vand, energi, miljø, transport, byggeri og industri. Virksomheden er delt op i fire forretningsområder: Planning & Design, Transportation & Mobility, Water & Energy og Monitoring & Testing.

Gronmij har hovedsæde i De Bilt, Holland. Den danske virksomhed Grontmij A/S er en del af koncernen.

Eksterne henvisninger 
 www.grontmij.com
 www.grontmij.dk

Ingeniørvirksomheder fra Nederlandene
Etableret i 1913
Mighty Midgets

Mighty Midgets er et dansk melodisk hardcore punkband fra Aalborg. 

Bandet bestod fra 2006 og frem til sit ophør/lange pause af frontvokal Troels Højgaard Sørensen, guitarist og vokal Niels Højgaard Sørensen, guitarist Peter Valler, bassist Lasse Olsen og trommeslager Rasmus Glassau Clausen. 

Bandet har spillet mere end 125 koncerter over hele Europa med bands som the Unseen, Streetlight Manifesto, Smoke or Fire, Voice of a Generation, This is a Standoff, Real McKenzies, Off With Their Heads, Fake Problems, MDC og Tragedy.

Mighty Midgets udgav deres debutalbum Raising Ruins for the Future, som indeholder 12 sange. Sangene er optaget i Mighty Midgets' eget studie i bandets fritid. Albummet bliver udgivet i et samarbejde mellem Shattered Thought Records (Schweiz), Deadlamb Records (Irland) og 5Feet Under Records (Aalborg). Albummet er mixet og mastered af Jacob Bredahl (Last Mile & ex-HateSphere) i hans "Dead Rat Studio" i Århus i januar 2010.

I 2011 udgav bandet en split-cd med det engelske band Revenge of the Psychtronic Man, det amerikanske band Fist of the North Star samt det svenske band Broken Aris. Dette var samtidig året, hvor bandet udgav sideprojekter i form af to 7"'ere i form af bandene Still Around og Lemlæstet fosterbræk.

Bandets medlemmer har undervejs og efterfølgende været en del af pladeselskabet 5FeetUnder Records og spillet i bands som Kollapse, Columbian Neckties og Stöj Snak. Derudover har Rasmus Glassau Clausen fungeret som producer, tekniker og mastering engineer på adskillige undergrundsplader.

Diskografi 
 Split with Revenge of the Psychotronic Man, Fist of the North Star, Broken Aris, CD, juni 2011. 5FeetUnder Records, TNS Records og Stik Man Records
 Raising Ruin for the Future, CD, marts 2010. 5FeetUnder Records, ST Records og Deadlamb Records
 Plug-n-Pray, CD, august 2008. 5FeetUnder Records
 Split med Stars Burn Stripes, 7" (grøn), juni 2006. 5FeetUnder Records
 Split med The Cakes, CD, 2006. AMP Records

Eksterne henvisninger 
 Officiel hjemmeside 
 

Musikgrupper fra Danmark
Musikgrupper fra 2006